**Tlačová správa**

**2. december 2020**

**„8 z 10 Európanov chce urýchliť prechod na elektromobilitu,“ tvrdí prieskum Barometer elektrickej mobility**[[1]](#footnote-1)

**Skupina Renault predstavila svoje EV novinky a trendy v mobilite na nedávnej konferencii Renault eWays. V rámci nej spojila sily s agentúrou Ipsos a na vzorke 5 000 respondentov zrealizovala prieskum Barometer elektrickej mobility.** **Prieskum podrobne popisuje vzťah Európanov k elektrifikovaným vozidlám. Vo všetkých skúmaných krajinách: Francúzsko, Nemecko, Taliansko, Španielsko a Spojené kráľovstvo je trend jednoznačne v prospech urýchlenia prechodu na elektrickú mobilitu.**

Elektrifikácia vozidiel sľubuje zmenu v prostredí mobility a tento proces sa konečne zrýchľuje. Hospodárska kríza v rámci pandémie koronavírusu ovplyvňuje aj globálny automobilový trh. Napriek tomu predaj 100 % elektrických vozidiel v Európe vzrástol od januára do októbra 2020 o 70 % v porovnaní s rovnakým obdobím minulého roka. A ak práve v roku 2020 vzrástol predaj elektrických a hybridných vozidiel, v nasledujúcich rokoch by mal byť tento trend ešte výraznejší.

**Barometer elektrickej mobility na podujatí Renault eWays tiež potvrdzuje rastúce povedomie Európanov o klimatických zmenách. 8 z 10 Európanov chce viac hybridných a elektrických vozidiel počas ďalších 10 rokov.**

Väčšina Európanov si želá prechod na elektrifikované vozidlá kvôli tomu, že sú výhodnejšie pre životné prostredie. Pre každého druhého opýtaného je to skutočná priorita. Prechod na elektrické a hybridné vozidlá sa vôbec nemusí považovať za prechodný výstrelok, ale o dlhodobú potrebu v spoločnosti. Viac ako polovica respondentov (54 %) si myslí, že prechod na elektrifikované vozidlá je príliš pomalý.

Európania sú presvedčení, že elektrické a hybridné vozidlá pomôžu obmedziť znečistené ovzdušie. Na základe tohto presvedčenia 38 % respondentov tvrdí, že sú pripravení na prechod na elektrické vozidlá. Trend v podaní hybridných vozidiel je ešte silnejší. Takmer polovica opýtaných (47 %) pripúšťa možnosť, že ich ďalší automobil bude hybridný. Paradoxne, aj keď sa uprednostňujú elektrifikované vozidlá, vodičom chýbajú skúsenosti. Viac ako ¾ opýtaných Európanov (76 %) nikdy nejazdili na elektrickom alebo hybridnom automobile.

Kríza COVID-19 zmenila návyky v mobilite európskych obyvateľov. 43 % z nich v súčasnosti deklaruje riziko nákazy ako hlavné kritérium pri výbere spôsobu dopravy, najmä v Španielsku, Taliansku a v Spojenom kráľovstve.

**Viac výsledkov z barometra o elektromobilite vygenerovanom na podujatí Renault eWays nájdete** [**tu**](https://easyelectriclife.groupe.renault.com/en/dataviz/)**. Celé podujatie Renault eWays nájdete na tejto** [**webovej stránke**](https://easyelectriclife.groupe.renault.com/en/eways/)**.**

|  |
| --- |
| **A čo samotní Francúzi?**  Kľúčové poznatky zo štúdie nám hovoria o tom, že COVID-19 mení návyky v oblasti mobility: ľudia používajú menej hromadnú dopravu a viac zohľadňujú svoje zdravie pri výbere dopravy. Francúzi budú s najväčšou pravdepodobnosťou používať svoje vlastné auto na každodenné dochádzanie do práce (73 % oproti 53 %).  **Klimatické zmeny, francúzsky problém?** Hneď za pandémiou koronavírusu (52 %) sú najväčším problémom Francúzov klimatické zmeny (41 %). Francúzi sú medzi 5 európskymi skúmanými krajinami, ktoré pripisujú tejto problematike najväčší význam. Obyvatelia sú pritom na chvoste toho, aby niečo pre globálne problémy urobili. Iba 48 % z nich tvrdí, že už urobili nejaké zmeny v spôsobe života.  **TOP jazdná vlastnosť pre Francúzov je TICHO!** 81 % z tých, ktorí už šoférovali elektrické alebo hybridné vozidlo si myslí, že si jazdu vedia viac užiť než pri vozidle so spaľovacím motorom. Toto je európsky rekord!  Krátkodobé a strednodobé plány ukazujú silný apetít po elektrických vozidlách. Viac ako tretina Európanov (30 % Francúzov) si myslí, že ich ďalším vozidlom by mohlo byť práve elektrické. Tieto zámery sú z dlhodobého hľadiska vyššie (55 % Európanov v nasledujúcich 10 rokoch). Hlavná motivácia pri kúpe elektrického alebo hybridného vozidla súvisí so znížením nákladov pre 45 % Francúzov. 40 % obyvateľov označuje životnosť batérie ako hlavnú prekážku nákupu hybridného alebo elektrického vozidla. Na druhom a treťom mieste sú náklady a otázka recyklácie batérií. |

**Média kontakt:**

**Ivana Obadalová**

PR manažérka Renault Slovensko

0905 210 315

[ivana.obadalova@renault.sk](mailto:ivana.obadalova@renault.sk)

1. 1Prieskum sa konal v 5 krajinách (Francúzsko, Spojené kráľovstvo, Španielsko, Taliansko a Nemecko) v termíne od 12. do 21. augusta 2020. Vytvorila ho Skupina Renault spolu s agentúrou Ipsos na vzorke 5 000 respondentov (1 000 v každej krajine). [↑](#footnote-ref-1)